25.8.2022
ET
Euroopa Liidu Teataja
C 321/7
Eelteatis koondumise kohta (Juhtum M.10850 – ASMENT DE TEMARA / VEOM / JV) Võimalik lihtsustatud korras menetlemine (EMPs kohaldatav tekst)
(2022/C 321/05)
1.
16. augustil 2022 sai Euroopa Komisjon nõukogu määruse (EÜ) nr 139/2004 (1) artiklile 4 vastava teatise kavandatava koondumise kohta.
Teatis puudutab järgmisi ettevõtjaid: — Asment de Temara (edaspidi „AdT“, Maroko), mille üle on valitsev mõju ettevõtjal Votorantim S.A. (edaspidi „Votorantim“, Brasiilia), — Veolia Services à l’Environnement Maroc (edaspidi „VEOM“, Maroko), mille üle on valitsev mõju ettevõtjal Veolia Environnement S.A. (edaspidi „Veolia“, Prantsusmaa), — koondumise eesmärgil loodav uus ühisettevõtja (edaspidi „JV“, Maroko).
AdT ja VEOM omandavad loodava ühisettevõtja üle ühiskontrolli ühinemismääruse artikli 3 lõike 1 punkti b ja artikli 3 lõike 4 tähenduses.
Koondumine toimub ühisettevõtjana käsitatava uue ettevõtja aktsiate või osade ostu teel.
2.
Asjaomaste ettevõtjate majandustegevus hõlmab järgmist:
— AdT tegeleb Marokos tsemendi, betooni ja täitematerjalide tootmisega, — VEOM on valdusettevõtja, mis ühendab Veolia Groupi Maroko äriühinguid, mis osutavad energia ning veevarustuse (veevõtukohad, joogivee jaotamine ja käitlemine, reovee kogumine ja puhastamine jne) ja jäätmetega (tava-, ohtlike ja reguleeritud jäätmete kogumine ja käitlemine) seotud teenuseid, — loodav ühisettevõtja rajab Marokosse tava- ja ohtlike jäätmete eeltöötlemise rajatise ning hakkab seda käitama.
3.
Komisjon leiab pärast teatise esialgset läbivaatamist, et tehing, millest teatatakse, võib kuuluda ühinemismääruse kohaldamisalasse, kuid lõplikku otsust selle kohta ei ole veel tehtud.
Tuleb märkida, et käesoleva juhtumi puhul võib olla võimalik kasutada korda, mis on esitatud komisjoni teatises lihtsustatud korra kohta teatavate koondumiste menetlemiseks vastavalt nõukogu määrusele (EÜ) nr 139/2004 (2).
4.
Komisjon kutsub huvitatud kolmandaid isikuid esitama oma võimalikke märkusi kavandatava toimingu kohta.
Komisjon peab märkused kätte saama kümne päeva jooksul pärast käesoleva dokumendi avaldamist.
Märkuste juures tuleks alati kasutada järgmist viidet: M.10850 – ASMENT DE TEMARA / VEOM / JV Märkusi võib saata komisjonile elektronposti, faksi või postiga.
Kontaktandmed: E-post: COMP-MERGER-REGISTRY@ec.europa.eu Faks +32 22964301 (1) ELT L 24, 29.1.2004, lk 1 („ühinemismäärus“).
(2) ELT C 366, 14.12.2013, lk 5.